**ชื่อเรื่อง** การศึกษาปัจจัยที่มีความสัมพันธ์กับการควบคุมระดับน้ำตาลในเลือดของผู้ป่วยเบาหวาน

 ในเขตตำบลบึงนคร อำเภอธวัชบุรี จังหวัดร้อยเอ็ด

**ผู้วิจัย** นางศรัณยพร วาระสิทธิ์

**บทคัดย่อ**

การวิจัยครั้งนี้เป็นการวิจัยเชิงพรรณนา (Descriptive Research) มีวัตถุประสงค์ เพื่อศึกษาการควบคุมระดับน้ำตาลในเลือดของผู้ป่วยเบาหวาน,เพื่อศึกษาข้อมูลพื้นฐานส่วนบุคคล ด้านความรู้ และด้านพฤติกรรมการดูแลตนเองของผู้ป่วยโรคเบาหวานและเพื่อวิเคราะห์ปัจจัยที่มีความสัมพันธ์กับการควบคุมระดับน้ำตาลในเลือดกลุ่มตัวอย่าง ได้แก่ ผู้ป่วยโรคเบาหวาน ในเขตพื้นที่ ตำบลบึงนคร อำเภอธวัชบุรี จำนวน 136 ราย เครื่องมือที่ใช้ในการวิจัยคือ แบบสอบถาม ประกอบด้วย 4 ส่วน ได้แก่ ข้อมูลส่วนบุคคล ข้อมูลพฤติกรรมการปฏิบัติตัว การวัดความรู้เกี่ยวกับโรคเบาหวาน และระดับน้ำตาลในเลือด ซึ่งผ่านการตรวจสอบความตรงโดยผู้เชี่ยวชาญและทดสอบความเชื่อมั่นด้วยวิธีอัลฟาของครอนบาช ได้ค่าความเชื่อมั่นของแบบวัดด้านความรู้ เท่ากับ 0.64 เก็บรวบรวมข้อมูลโดยได้ชี้แจงขอความร่วมมือกับผู้ป่วยเบาหวาน ในเขตพื้นที่ตำบลบึงนครและบุคลากรที่มีส่วนเกี่ยวข้อง โดยแจกแบบสอบถามใช้เวลาประมาณ 30 วัน ระหว่างวันที่ วันที่ 6 กุมภาพันธ์ – 31 พฤษภาคม 2557 วิเคราะห์ข้อมูลด้วยสถิติพรรณนา ได้แก่ จำนวน ร้อยละ ค่าเฉลี่ยละส่วนเบี่ยงเบนมาตรฐานและสถิติวิเคราะห์ ได้แก่ Chi square test และ Fisher Exact test ผลการวิจัยมีดังต่อไปนี้

กลุ่มตัวอย่างส่วนใหญ่เป็นเพศหญิงมากกว่าเพศชาย มีอายุ ระหว่าง 36 - 84 ปี มีสถานภาพคู่ ประกอบอาชีพเกษตรกรรม รายได้ ≤ 3,000 บาท ระยะเวลาที่ป่วย มากกว่า 5 ปี มีโรคร่วม พฤติกรรมการ

ดูแลตนเอง มีพฤติกรรมดี ร้อยละ 75.0 ปานกลาง ร้อยละ 25.0 มีความรู้ ระดับสูง ร้อยละ70.6 ปานกลาง

ร้อยละ 24.3 ต่ำ ร้อยละ 5.1

ปัจจัยที่มีความสัมพันธ์กับการควบคุมระดับน้ำตาลในเลือดของผู้ป่วยโรคเบาหวาน พบว่า ไม่มีปัจจัยใดๆ ที่ศึกษามีความสัมพันธ์

**ข้อเสนอแนะจากการวิจัยได้แก่**

1.ควรมีการศึกษาวิจัยเชิงคุณภาพในด้านการบริโภคอาหารในชีวิตประจำวันของผู้ป่วย

 2.ควรศึกษาตำหรับอาหารที่ประชาชนส่วนใหญ่ในพื้นที่รับประทานมาพัฒนาสัดส่วนให้เหมาะสมกับผู้ป่วยเบาหวาน เพื่อช่วยในการรักษาระดับน้ำตาลในเลือดให้อยู่ในระดับที่เหมาะสม

 3.ควรศึกษาสมุนไพร ภูมิปัญญาชาวบ้านที่สามารถควบคุมระดับน้ำตาลในเลือด ในพื้นที่